Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: Ezt követõen a 2006. február 16-án kihirdetett, az Európai Unióról szóló Szerzõdés K.3. cikkén alapuló, az Európai Rendõrségi Hivatal létrehozásáról szóló, 1995. július 26-án kelt Egyezmény (Europol Egyezmény) és Jegyzõkönyveinek kihirdetésérõl, valamint a Rendõrségrõl szóló 1994. évi XXXIV. törvény módosításáról szóló 2006. évi XIV. törvény hatályon kívül helyezte a NEBEK adatvédelmi felelõsére vonatkozó rendelkezéseket, s az adatvédelmi biztost jelölte meg az Europol Egyezmény 23. cikke szerinti önálló nemzeti adatvédelmi felügyelõ hatóságként, valamint a
Paragraph Index: 216

14. A személyes adatok cseréje alkalmával milyen adatvédelmi intézkedést biztosítanak? Jelszó, jelszócsere, a hozzáférés és a végzett mûveletek naplózása, titkosító eljárás alkalmazása. A fenti kérdések és a rájuk adott válaszok áttekintik az EURODAC elõírásokat és azok gyakorlati alkalmazásának összhangjára hivatkozva az egyes intézkedések EU-s jogalapjait. A Prümi Szerzõdéshez való csatlakozás elõkészületei során tett észrevételek Belgium, Németország, Spanyolország, Franciaország, Luxemburg, Hollandia és Ausztria 2005. május 27-én írták alá a határon átnyúló együttmûködés fokozásáról szóló szerzõdést különösen a terrorizmus, a határon átnyúló bûnözés és az illegális migráció leküzdése érdekében (Prümi Szerzõdés, a továbbiakban PSZ, illetve Szerzõdés). Ezt a szerzõdést a sajtó és közvélemény Schengen III. néven is említette, noha sem jogilag, sem intézményileg nem kötõdik a korábbi schengeni egyezményekhez, de filozófiájában és intézményeiben azonban kétségtelenül épít a schengeni vívmányok egyes elemeire. A PSZ létrehozásának ötletét Otto Schily, korábbi német szövetségi belügyminiszter vetette fel 2003-ban, és kezdetben Németország, Ausztria és a Benelux államok vettek részt az egyezmény szövegének kidolgozásában. A PSZ-ben lefektetett elvek összhangban álltak a közben kibõvült Unió bel- és igazságügyi együttmûködése ötéves fejlesztési célkitûzésének keretében elfogadott Hágai Program elõírásaival, ezért mintegy pilot projektben való részvételként Franciaország és Spanyolország is csatlakozott a Szerzõdéshez. A Hágai Program egyik alapvetõ újdonsága az, hogy alapvetõ célként határozza meg a „hozzáférhetõség elvét”. Ennek keretében célul tûzték ki, hogy 2008. január 1-jétõl a bûnüldözési információk határokon átnyúló cseréje érdekében a hozzáférhetõség elvét kell alkalmazni az Unió egész területén. Amennyiben egy bûnüldözési tisztviselõnek az egyik tagállamban feladatainak végrehajtásához információra van szüksége, megkaphatja azt egy másik tagállamból, és a másik tagállam azon bûnüldözési ügynöksége, amelynek a szóban forgó információ birtokában van, a kérvényezett célra rendelkezésre fogja azt bocsátani, figyelembe véve az adott államban zajló vizsgálatok követelményeit. Az információcsere alkalmával elõírták, hogy milyen feltételeket kell betartani. 13 1. kategória: menedékjogot kérelmezõ személy;

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes